ไทยพาณิชย์ คว้า 6 รางวัลด้านบริการแลกเปลี่ยนเงินตราต่างประเทศ จาก Refinitiv
ไทยพาณิชย์ คว้า 6 รางวัลด้านบริการแลกเปลี่ยนเงินตราต่างประเทศ จาก Refinitiv ยืนหนึ่งผู้นำตลาดแลกเปลี่ยนดอลลาร์-บาท ที่ลูกค้าธุรกิจใช้บริการมากที่สุดในประเทศ
26 พ.ค. 2565

ธนาคารไทยพาณิชย์ ภูมิใจเข้ารับมอบ 6 รางวัลยอดเยี่ยมด้านบริการแลกเปลี่ยนเงินตราต่างประเทศจาก FX Awards ประจำปี 2564 จัดโดย Refinitiv บริษัทผู้ให้บริการแพลตฟอร์มซื้อขายเงินตราต่างประเทศในเครือตลาดหลักทรัพย์ลอนดอน (LSEG) ประกอบด้วย รางวัลผู้ให้บริการแลกเปลี่ยนดอลลาร์-บาทยอดเยี่ยม (Best USD/THB FX Bank) รางวัลรองชนะเลิศอันดับหนึ่งผู้ให้บริการแลกเปลี่ยนเงินตราต่างประเทศ (First Runner Up Best Foreign Currency FX Bank) รวมทั้งรางวัลชนะเลิศและรองชนะเลิศผู้มีส่วนร่วมในการพัฒนาตลาด (Best Contributor) สำหรับ Overnight Index Swap, Interest Rate Swap, Local CCY และ FX Matching รวมจำนวน 4 รางวัล สะท้อนถึงความเป็นผู้นำในตลาดการเงิน เป็นผู้ให้บริการแลกเปลี่ยนเงินตราที่ได้รับความไว้วางใจจากลูกค้าธุรกิจในประเทศไทยอย่างกว้างขวาง โดยเฉพาะอย่างยิ่งเป็นธนาคารผู้ให้บริการแลกเปลี่ยนเงินสกุลดอลลาร์-บาทมูลค่ารวมเป็นอันดับหนึ่งในประเทศไทย โดยมี นายแพททริก ปูเลีย ผู้ช่วยผู้จัดการใหญ่ ผู้บริหารสายงานตลาดการเงิน ธนาคารไทยพาณิชย์ เป็นผู้แทนรับมอบรางวัล เมื่อเร็วๆนี้นายแพททริก ปูเลีย ผู้ช่วยผู้จัดการใหญ่ ผู้บริหารสายงานตลาดการเงิน ธนาคารไทยพาณิชย์ กล่าวว่า “ธนาคารมีความภาคภูมิใจอย่างยิ่งที่ได้รับรางวัลทั้ง 6 รางวัลนี้จาก Refinitiv โดยเฉพาะอย่างยิ่งรางวัลยอดเยี่ยม Best USD/THB FX Bank และ รางวัล First Runner Up Best Foreign Currency FX Bank ซึ่งแสดงให้เห็นถึงความสำเร็จที่เกิดจากความมุ่งมั่นในการพัฒนาบริการทางด้านตลาดเงินที่เข้าใจความต้องการของลูกค้าอย่างแท้จริง โดยความสำเร็จในครั้งนี้มาจากปัจจัยสำคัญ 3 ประการได้แก่ 1) การได้รับความเชื่อมั่นและไว้วางใจในการใช้บริการจากลูกค้าธุรกิจในประเทศไทย 2) การนำเทคโนโลยีเข้ามาใช้ผ่านระบบ FX Online เพื่ออำนวยความสะดวกลูกค้า ทั้งยังสามารถให้บริการลูกค้ากลุ่มที่มีการทำธุรกรรมจำนวนมากได้ตลอด 24 ชั่วโมงเป็นรายแรกในประเทศไทย 3) การแนะนำแคมเปญใหม่ๆ ให้แก่ลูกค้าอย่างต่อเนื่อง รวมถึงการมีทีมงานบุคลากรที่มีความเชี่ยวชาญทางด้านตลาดเงินคอยให้คำแนะนำกับลูกค้าอย่างใกล้ชิด ธนาคารไทยพาณิชย์จึงใคร่ขอขอบคุณลูกค้าธุรกิจที่มอบความไว้วางใจธนาคารเสมอมา และขอบคุณทีมงานที่พร้อมสนับสนุนลูกค้าในทุกสถานการณ์ จนส่งผลให้ธนาคารได้รับรางวัลแห่งความภาคภูมิใจในครั้งนี้